|  |  |  |  |
| --- | --- | --- | --- |
| **PISANA PRIPREMA ZA NASTAVNI SAT GEOGRAFIJE** | | | |
| **Naziv i sjedište škole** | | Osnovna škola Tituša Brezovačkog, Zagreb | |
| **Obrazovni program (zanimanje)** | | osnovna škola | |
| **Ime i prezime nastavnika** | | Šimun Nejašmić | |
| **Datum izvođenja nastavnog sata** | | 5. 2. 2024. | |
| **Naziv nastavne jedinice** | | Migracije | |
| **Razred** | | 6. b | |
| **Tip sata** | | obrada | |
| **Kompetencije** | | **Ishodi učenja** | **Zadatci kojima ću provjeriti ishode** |
| **1. Geografska znanja i vještine** | | - definirati migracije  - navesti čimbenike koji utječu na selidbenu (migracijsku) promjenu  - navesti čimbenike koji utječu na opće (ukupno) kretanje stanovništva  - objasniti glavne uzroke i posljedice migracija  - objasniti podjele migracija prema prostornom dosegu, trajanju i uzroku i navesti nekoliko primjera iz svakodnevnog života za svaku podjelu | - Što su migracije?  -Što utječe na selidbenu (migracijsku) promjenu?  -Što utječe na opće (ukupno) kretanje stanovništva?  - Zbog čega se odvijaju migracije? Koje su glavne posljedice migracija?  - Kako dijelimo migracije prema prostornom dosegu, trajanju i uzroku? Navedi nekoliko primjera unutarnjih, vanjskih, stalnih i privremenih migracija iz svakodnevnog života |
| **2. Metodička kompetencija** | | - unaprijediti sposobnost selekcije najbitnijih sadržaja korištenjem metode heurističkog razgovora | |
| **3. Komunikacijska kompetencija** | | - unaprijediti sposobnost slušanja drugog  - unaprijediti sposobnost usmenog i pisanog izražavanja | |
| **4. Socijalna kompetencija** | | - razviti svijest o utjecaju nejednakog gospodarskog razvoja u svijetu na prostorna kretanja stanovništva  - razviti svijest o važnosti organiziranog upravljanja migracijskim tokovima | |
| **TIJEK NASTAVNOG SATA** | | | |
| **Etape sata** | **Cilj etape** | **Opis aktivnosti učitelja** | **Opis aktivnosti učenika** |
| **Uvod** | - poticanje znatiželje  - najava cilja | - Metodom razgovora potiče učenike da navedu neke primjere preseljenja iz jednog mjesta u drugo u obitelji, rodbini ili među prijateljima učenika. Potom pita pojedine učenike o podrobnijim informacijama (Tko je odselio? Kada?, Zašto?, Planira li se vratiti?)  Nakon dobivenih odgovora govori učenicima kako će na današnjem satu usvojiti nova znanja o prostornom kretanju stanovništva – migracijama | - - Učenici odgovaraju na učiteljeva pitanja: „Odselila je rodbina, prijatelji, susjed. Odselili su npr. u Irsku, Njemačku“, „Zbog boljih prilika za zaposlenje i zaradu u inozemstvu“ „Vratili su se prije godinu dana“, „Vratit će se, ali poslije“, „Ne planiraju se vratiti“  Bilježe naslov nastavne jedinice u svoje bilježnice |
| **Glavni dio sata** | - usvojiti temeljne pojmove (migracije, selidbena promjena, opće (ukupno) kretanje broja stanovnika  razvijati vještine:  usmenog izražavanja, organiziranja, dogovaranja, slušanja drugih, samostalnog zaključivanja i slično | Metodom heurističkog razgovora nastoji potaknuti učenike na usvajanje temeljnih pojmova vezanih uz migracije. Postavlja im pitanja: Kako biste svojim riječima rekli što su migracije? Čime su određene migracije? Što bi bila selidbena ili migracijska promjena? Što još osim selidbi (migracija) utječe na kretanje broja stanovnika na nekom području (Prisjetite se prošle nastavne jedinice)! Učitelj navodi učenike na „otkrivanje“ točnih odgovora, potiče ih na poštivanje pravila komunikacije i održava pozitivnu disciplinu u razredu.  U trenutku kada učenici samostalno odgovore na pitanja projicira odgovore u obliku natuknica na PPT prezentaciji  Potom prelazi na drugi dio nastavne jedinice postavljajući učenicima pitanje: Što mislite. Što uzrokuje migracije?  Zatim postavlja pitanje: Što mislite, kakvi bi to bili potisni a kakvi privlačni čimbenici migracija?  Zatim zadaje učenicima zadatak da svrstaju uzroke migracija na privlačne i potisne  Nakon svrstavanja uzroka migracija u dvije skupine potiče učenike na usvajanje sadržaja o vrstama migracija  Postavlja pitanja: Što mislite kakvo se nazivaju one migracije koje se odvijaju unutar granica jedne države, a kako one koje se odvijaju između više država. Navedite primjer!  Potom postavlja pitanja: Kako biste podijelili migracije prema trajnosti? Kako biste podijelili privremene migracije prema trajanju? Navedite primjere za svaku vrstu!  Po završetku razgovora projicira sažetak naučenog na PPT prezentaciji | - Odgovaraju na učiteljeva pitanja: Migracije su selidbe stanovništva, kretanja stanovništva (u prostoru) ili slično, određene su useljavanjem i iseljavanjem, selidbena ili migracijska promjena je razlika između broja doseljenih i broja odseljenih na nekom području. Na kretanje broja stanovnika osim migracija utječe još i prirodno kretanje stanovništva (stope rodnosti i smrtnosti)  U najkraćim crtama prepisuju natuknice s PPT prezentacije u svoje bilježnice  - Odgovaraju na pitanje: neimaština, ratovi, glad, klimatske promjene, bolje prilike za zaposlenje u razvijenijim državama, veći stupanj poštivanja ljudskih prava u razvijenijim državama i slično  (Uz učiteljevu pomoć) govore: Potisni su čimbenici oni koji potiču odseljavanje iz nekog područja, a privlačni su čimbenici oni koji potiču doseljavanje u neko drugo područje.  Grupiraju uzroke migracija u dvije skupine i bilježe podjelu u svoje bilježnice  (Uz eventualno učiteljevo navođenje) odgovaraju: unutarnje/vanjske migracije:  Primjer unutarnjih migracija: iz Slavonskog Broda u Zagreb, primjer vanjskih iz Slavonskog Broda u Irsku  Odgovaraju na pitanje: stalne (konačne) i privremene  Odgovaraju: dnevne/tjedne/sezonske/konačne  Dnevne migracije: odlazak u školu iz Dugog sela u Zagreb, tjedne: odlazak studenata iz Zagreba za vikend kod roditelja u Slavoniju, sezonske: rad sezonskog radnika iz Zagreba na Jadranu  U najkraćim crtama prepisuju sažetak naučenog u svoje bilježnice |
| **Završni dio sata** | primjena naučenog    formativno vrednovanje | -Dijeli učenicima radni listić (u prilogu), te im zadaje da u vremenu od 5 minuta odgovore na kratka pitanja kojima se provjerava usvojenost nastavnih sadržaja današnje nastavne jedinice . Provjerava uspješnost rješavanja zadataka. Zadaje domaću zadaću (Zadaci vezani uz pripadajuću nastavnu jedinicu u radnoj bilježnici) | Rješavaju radni listić, a potom odgovaraju na učiteljeva pitanja. Bilježe domaću zadaću. |

|  |
| --- |
| **Plan školske ploče**  **Migracije**  Migracije – kretanja stanovništva u prostoru (selidbe)  Selidbena (migracijska) promjena: broj doseljenih (imigranata) – broj iseljenih (emigranata)  Opće (ukupno) kretanje broja stanovnika = prirodna – selidbena promjena  Uzroci migracija: potisni i privlačni čimbenici  - potisni čimbenici: potiču odseljavanje: neimaština, ratovi, kršenje ljudskih prava  - privlačni čimbenici: potiču doseljavanje na drugo područje: bolje mogućnost zapošljavanja, bolja zarada, poštivanje ljudskih prava,  Vrste migracija:  a) prema prostornom dosegu: unutarnje (unutar granica države) i vanjske (između više država)  b) prema trajnosti: dnevne/tjedne/sezonske/konačne |

|  |
| --- |
| **Nastavne metode**  Metoda heurističkog razgovora, metoda usmenog izlaganja, metoda demonstracije,  **Oblici rada**  frontalni rad, samostalni rad |

|  |
| --- |
| **Nastavna sredstva i pomagala**  PPT prezentacija, projektor, udžbenik, radni listić, radna bilježnica, |

|  |
| --- |
| **Popis literature i izvora za učitelja/nastavnika**  Nejašmić, I., 2006: *Demogeografija*, Školska knjiga, Zagreb.  Magaš, D., 2013: *Geografija Hrvatske*, Meridijani, Samobor.  Wertheimer-Baletić, A., 2017: *Demografska teorija, razvoj stanovništva Hrvatske i populacijska politika,* Meridijani, Samobor.  Rijavec, M., Miljković, D., 2015: *Pozitivna disciplina u razredu*, IEP, Zagreb.  Terhart, E., 2001: *Metode poučavanja i učenja*, Educa, Zagreb.  Popis stanovništva, kućanstva i stanova, 2021., DZS |

|  |
| --- |
| Popis priloga (koji nisu upisani u nastavna sredstva i pomagala)  **Prilog 1.** Radni listić |